b'\n_START_ARTICLE_\nArabci\n_START_PARAGRAPH_\nArabci (arabsko \xd8\xb9\xd8\xb1\xd8\xa8, Arab) so velika etni\xc4\x8dna skupina na Bli\xc5\xbenjem vzhodu in v severni Afriki, ki izvira z Arabskega polotoka. Arabce je mo\xc4\x8d definirati z ve\xc4\x8d vidikov, in sicer z etni\xc4\x8dnega vidika kot ljudi, ki se pri\xc5\xa1tevajo med Arabce ter jih kot take prepoznavajo drugi; z lingvisti\xc4\x8dnega vidika kot ljudi, katerih materni jezik je arab\xc5\xa1\xc4\x8dina; z genealo\xc5\xa1kega vidika kot ljudi, katerih predniki so \xc5\xbeiveli na Arabskem polotoku; s politi\xc4\x8dnega vidika pa kot ljudi, ki prebivajo v arabskih dr\xc5\xbeavah oziroma arabskem svetu. \xc5\xa0tevilo Arabcev je ocenjeno na 200-300 milijonov. Ve\xc4\x8dina jih pripada muslimanski veroizpovedi, posamezne skupine pa se pri\xc5\xa1tevajo med pripadnike kr\xc5\xa1\xc4\x8danske, judovske in drugih veroizpovedi.\n_START_SECTION_\nZgodovina\n_START_PARAGRAPH_\nArabci so \xc5\xbeiveli na Arabskem polotoku, ki je po naravi negostoljuben svet na Bli\xc5\xbenjem vzhodu. Ve\xc4\x8dina polotoka prekriva pu\xc5\xa1\xc4\x8dava. Tam \xc5\xbeive\xc4\x8di nomadi, beduini, so se ukvarjali z rejo koz, ovc in predvsem kamel. V oazah, ki so omogo\xc4\x8dale stalno naselitev, so pridelovali \xc5\xbeito in dateljne. Beduini so \xc5\xbeiveli povezani v plemena, ki so se med seboj pogosto spopadala, najve\xc4\x8dkrat zaradi izvirov vode. \xc5\xbdiveli so v rodovno-plemenskih skupnostih pod vodstvom izvoljenih poglavarjev po ustaljenih obi\xc4\x8dajih. Velikih naselij na Arabskem polotoku ni bilo veliko. Nastajala so ob trgovskih poteh, kjer se je ob trgovini razvijala tudi obrt.\n_START_SECTION_\nArabska osvajanja\n_START_PARAGRAPH_\nSredi\xc5\xa1\xc4\x8de je bil Damask, nato Bagdad. Osvajali so v 8. in 9. stoletju. Dr\xc5\xbeava je obsegala: Arabijo, Sirijo, Egipt, severno Afriko, Pirenejski polotok (732 - bitka pri Poitiersu), Mezopotamijo, Perzijo, srednjo Azijo do Carigrada.\n_START_SECTION_\nRazvoj arabskega gospodarstva\n_START_PARAGRAPH_\nRaz\xc5\xa1irili so namakalni sistem. Gojili so celo ri\xc5\xbe, sladkorni trs, bomba\xc5\xbe, ju\xc5\xbeno sadje. Ukvarjali so se tudi z \xc5\xbeivinorejo, imeli so drobne pasme (ovce merino). Razvita je bila tudi obrt. Izdelovali so dragoceno orodje, dragulje, steklo, tkanine (preproge), zdravila, papir. Zelo pomembni so bili arabski trgovci med Sredozemljem in Vzhodom.\n_START_SECTION_\nArabska kultura\n_START_PARAGRAPH_\nSprejemali so vse kar je bilo od starej\xc5\xa1ih kultur, zlasti od Gr\xc5\xa1ke (prevajali so Aristotela). Pospe\xc5\xa1evali so matematiko (arabske \xc5\xa1tevilke), kemijo (hoteli so izdelati snov, ki bi \xc4\x8dloveka naredila ve\xc4\x8dno mladega) in medicino. Razvili so tudi astronomijo._NEWLINE_V likovni umetnosti se je razvil slog, imenovan mavrski. Mavri so se imenovali Arabci v \xc5\xa0paniji. Gre za arhitekturo z vitkimi stebri in oboki, zelo lepo obdelan kamen. Po zidovih so razli\xc4\x8dni ornamenti. Kiparstvo in slikarstvo pa je vera prepovedovala.'